ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மத்திய அரசின் சித்தரஞ்சன் தேசிய புற்றுநோய் நிறுவனம் கொல்கத்தா ராஜர்ஹட்டில் உள்ள தனது புதிய வளாகத்தில் புறநோயாளிகள் சேவையைத் தொடங்கியுள்ளது
மத்திய அரசின் சித்தரஞ்சன் தேசிய புற்றுநோய் நிறுவனம் கொல்கத்தா
ராஜர்ஹட்டில் உள்ள தனது புதிய வளாகத்தில் 2020 ஆகஸ்ட் 19ம் தேதி முதல் புறநோயாளிகள் சேவையை தொடங்கியுள்ளது. இந்தப் புறநோயாளிகள் பிரிவு தொடக்கத்தில் அறுவை சிகிச்சை மற்றும் மருத்துவ புற்றுநோயாளிகளுக்கு சிகிச்சை அளிக்கும். விரைவில், அடிப்படை நோயறி வசதிகளும் அதனைத் தொடர்ந்து பகல்நேர வேதிப்பொருள் சிகிச்சை வசதியும் ஏற்படுத்தப்படும்.
தற்போது இந்த நிறுவனம் கொல்கொத்தா எஸ் பி முகர்ஜி சாலையில் உள்ள அதன் இப்போதைய வளாகத்திலேயே செயல்படும். தேசபந்து சித்தரஞ்சன் பெயரில் அமைக்கப்பட்டுள்ள இந்த சித்தரஞ்சன் தேசிய புற்றுநோய் நிறுவனம் 1950 முதல் சேவை ஆற்றிவருகிறது. அது நாட்டின் கிழக்குப் பகுதியில் புற்றுநோய் சிகிச்சை மற்றும் ஆராய்ச்சியில் முன்னணி நிறுவனமாகத் திகழ்கிறது.
புற்று நோயாளிகளின் எண்ணிக்கை உயர்ந்து வரும் நிலையிலும் குறைந்த
செலவிலான தரமான புற்றுநோய் சிகிச்சைக்கான தேவை அதிகரித்து வரும்
நிலையிலும் புதிய பெரிய வசதியை கொல்கொத்தா ராஜர்ஹட்டில் உள்ள
சித்தரஞ்சன் தேசிய புற்றுநோய் நிறுவனத்தில் இரண்டாவது வளாகத்தை
உருவாக்க முடிவு செய்யப்பட்டது. முழுமையாகச் செயல்படும்நிலையில் இந்த இரண்டாவது வளாகம், 460 படுக்கைகள் கொண்ட அதி நவீன வளாகமாக அமைந்து புற்றுநோய் சிகிச்சையின் அனைத்துப் பிரிவுகளிலும் மிக உயர்ந்த தரமுள்ள வசதியை, குறைந்த கட்டணத்தில் மக்களுக்கு வழங்கும்.
பிரதமர் அலுவலகம்
ஜனநாயகத்திற்கான உச்சிமாநாட்டில் பிரதமர் நரேந்திர மோடியின் தேசிய உரை
மேன்மைதங்கியவர்களே,
வணக்கம்
இந்த உச்சிமாநாட்டில் உலகின் மிகப்பெரிய ஜனநாயகத்தைப் பிரதிநிதித்துவம் செய்வதற்கு நான் பெருமிதம் கொள்கிறேன். ஜனநாயக உணர்வு எங்களின் நாகரிக நெறிமுறைகளில் ஒருங்கிணைந்ததாகும். லிச்சாவி, சாக்யா போன்ற நகரங்களில் தேர்ந்தெடுக்கப்பட்ட மக்களாட்சி அரசுகள் 2500 ஆண்டுகளுக்கு முன்பே மலர்ந்துள்ளன. இதே ஜனநாயக உணர்வை 10-ம் நூற்றாண்டின் "உத்தரமேரூர்" கல்வெட்டில் காண்கிறோம். இது ஜனநாயகப் பங்களிப்பின் கோட்பாடுகளைக் குறிப்பிடுகிறது. இந்த ஜனநாயக உணர்வும், நெறிமுறைகளும் பண்டைக்கால இந்தியாவை மிகவும் வளமான நாடுகளில் ஒன்றாக மாற்றியிருந்தது. பல நூற்றாண்டுகால காலனி ஆட்சியால் இந்திய மக்களின் ஜனநாயக உணர்வுகளை நசுக்க முடியவில்லை. இந்தியாவின் சுதந்திரத்தின் மூலம் அதன் முழுமையான வெளிப்பாட்டை மீண்டும் காண முடிந்தது. கடந்த 75 ஆண்டுகளுக்கும் மேலாக ஜனநாயக தேசக்கட்டமைப்பில் ஒப்பில்லாத நிலைக்கு அது வழிவகுத்துள்ளது.
அனைத்துத் துறைகளிலும் முன்னெப்போதும் இல்லாத சமூக- பொருளாதார உள்ளடக்கமாக அந்த செய்தி இருக்கிறது. சுகாதாரம், கல்வி ஆகியவற்றில் நிலையான முன்னேற்றங்களும் கற்பனை செய்ய முடியாத அளவுக்கு மக்களின் நல்வாழ்வு நடைமுறையாகவும் அது இருக்கிறது. இந்தியாவின் நிலை உலகுக்கு ஒரு தெளிவான செய்தியைத் தருகிறது. ஜனநாயகம் பயன்தர முடியும், ஜனநாயகம் பயன்தந்துள்ளது, ஜனநாயகம் தொடர்ந்து பயன் அளிக்கும்.
மேன்மைதங்கியவர்களே,
பல கட்சிகள் பங்கேற்கும் தேர்தல்கள், சுதந்திரமான நீதித்துறை, சுதந்திரமான ஊடகம் போன்ற கட்டமைப்பு அம்சங்கள் ஜனநாயகத்தின் முக்கியமான தகுதிகளாக இருக்கின்றன. இருப்பினும் ஜனநாயகத்தின் அடிப்படை பலம் அதன் உணர்விலும், நெறிமுறைகளிலும் உள்ளது. இவை நமது குடிமக்களிடமும், நமது சமூகங்களிலும் உறைந்திருக்கிறது. ஜனநாயகம் என்பது மக்கள், மக்களால், மக்களுக்காக என்பது மட்டுமின்றி, மக்களுடன், மக்களுக்குள் என்பதாகவும் இருக்கிறது.
மேன்மைதங்கியவர்களே,
உலகின் பல்வேறு பகுதிகள் ஜனநாயக வளர்ச்சியின் பல்வேறு பாதைகளைப் பின்பற்றுகின்றன. ஒவ்வொன்றிலிருந்தும் நாம் நிறைய கற்றுக்கொள்ள முடியும். நமது ஜனநாயக நடைமுறைகளையும், செயல்முறைகளையும் நாம் அனைவரும் தொடர்ந்து மேம்படுத்த வேண்டிய தேவை உள்ளது. அனைவரையும் உட்படுத்துவது, வெளிப்படைத் தன்மை, மனிதர்களின் கௌரவம், மக்கள் குறைகளைத் தீர்ப்பது, அதிகாரத்தைப் பரவலாக்குவது போன்றவற்றைத் தொடர்ந்து நாம் அனைவரும் விரிவாக்க வேண்டிய தேவை உள்ளது.
இந்தச் சூழலில் இன்றைய உச்சிமாநாடு ஜனநாயகங்களுக்கிடையே கூடுதல் ஒத்துழைப்புக்கு உரியகால நிகழ்வாக அமைந்துள்ளது. சுதந்திரமான, நியாயமான தேர்தல்களை நடத்துவது, நவீன டிஜிட்டல் தீர்வுகள் மூலம் நிர்வாகத்தின் அனைத்து துறைகளிலும் வெளிப்படைத்தன்மையை விரிவுபடுத்துவது ஆகியவற்றில் இந்தியா தனது அனுபவத்தைப் பகிர்ந்து கொள்வதில் மகிழ்ச்சி அடைகிறது. சமூக ஊடகம், க்ரிப்டோ கரன்சி போன்ற வளர்ந்து வரும் தொழில்நுட்பங்களுக்கான உலகளாவிய விதிமுறைகளை நாம் இணைந்து உருவாக்க வேண்டும். இதுதான் ஜனநாயகத்தை சீரழிக்காமல் வலுப்படுத்த உதவும்.
மேன்மைதங்கியவர்களே,
ஒருங்கிணைந்து பணியாற்றுவதன் மூலம் நமது குடிமக்களின் பெருவிருப்பங்களை ஜனநாயகங்கள் நிறைவேற்ற முடியும். மனிதகுலத்தின் ஜனநாயக உணர்வைக் கொண்டாட முடியும். இந்த மதிப்புமிகு முயற்சியில் சக ஜனநாயகங்களுடன் இணைந்து கொள்ள இந்தியா தயாராக உள்ளது.
நன்றி, உங்களுக்கு மிக்க நன்றி.
பாதுகாப்பு அமைச்சகம்
அந்தமான் கடலில், ‘கவாச்’ என்ற பெயரில் பாதுகாப்பு படைகள் கூட்டு பயிற்சி
இந்திய ராணுவம், கடற்படை , விமானப்படை மற்றும் கடலோர காவல் படை ஆகியவை இணைந்து, அந்தமான் கடல் பகுதியில், வரும் வாரத்தில் மிகப் பெரியளவிலான கூட்டு பயிற்சியை மேற்கொள்கின்றன. அந்தமானில் உள்ள கூட்டுப்படை கட்டுப்பாட்டு மையத்தின் தலைமையில் இந்த பயிற்சிகள் நடைபெறுகின்றன.
இதில் ராணுவத்தின் நீர் மற்றும் நிலப்பகுதியில் போரிடும் படைப் பிரிவு, கடற்படையின் போர்க்கப்பல்கள், விமானப்படையின் ஜாக்குவார் மற்றும் போக்குவரத்து விமானங்கள், கடலோர காவல் படை கப்பல்கள் பங்கேற்கின்றன.
கடல்சார் கண்காணிப்பு கருவிகள், விமானப்படை மற்றும் கடற்படை ஒருங்கிணைந்து மேற்கொள்ளும் தாக்குதல் பயிற்சி, வான் பாதுகாப்பு பயிற்சி உட்பட பல பயிற்சிகள் மேற்கொள்ளப்படவுள்ளன. ஒரே நேரத்தில் முப்படைகளின் பல்வேறு தொழில்நுட்ப, மின்னணு மற்றும் மனித உளவுத்துறை சம்பந்தப்பட்ட கூட்டு கண்காணிப்பு மற்றும் மறுமதிப்பீடு  பயிற்சிகளும் மேற்கொள்ளப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690793
பாதுகாப்பு அமைச்சகம்
தற்சார்பு இந்தியா: ராணுவத்திற்காக தரம் உயர்த்தப்பட்ட ஆகாஷ் ஆயுதம் மற்றும் சமவெளிகளைக் கண்டறியும் 12 ரேடார் ஆயுதங்களை உற்பத்தி செய்வதற்காக ரூ.9,100 கோடி மதிப்பிலான ஒப்பந்தம் கையெழுத்தானது
தற்சார்பு இந்தியா என்ற இலக்கை அடையும் வகையில், ராணுவத்திற்காக தரம் உயர்த்தப்பட்ட ஆகாஷ் ஏவுகணை மற்றும் சமவெளிகளைக் கண்டறியும் 12 ரேடார் ஆயுதங்களை உற்பத்தி செய்வதற்காக ரூ.9,100 கோடி மதிப்பிலான ஒப்பந்தத்தில் பாதுகாப்பு அமைச்சகம் இன்று  கையெழுத்திட்டது.
தரம் உயர்த்தப்பட்ட ஆகாஷ் ஏவுகணை  கொள்முதலுக்கான ஒப்பந்தமானது பாரத் டைனமிக் லிமிடெட் நிறுவனத்துடன் போடப்பட்டுள்ளது. இதன் மதிப்பு ரூ.8,160 கோடியாகும். இந்த ஆயுதங்கள் ராணுவத்தின் வான் பாதுகாப்பு படைப்பிரிவுக்காக கொள்முதல் செய்யப்பட உள்ளது. இதில் மேம்படுத்தப்பட்ட ஏவுகணைகள், தரையிலிருந்து உதவும் கருவிகள் உள்கட்டமைப்பு வசதிகள் ஆகியவை இடம் பெற்றிருக்கும்.
ஆகாஷ் ஆயுத முறை  என்பது நிலத்திலிருந்து வான்வழி நோக்கி குறுகிய தொலைவில் உள்ள இலக்குகளை தாக்கும் தன்மை படைத்த வான்வழிப்பாதுகாப்பு முறையாகும். இது பாதுகாப்பு ஆராய்ச்சி மற்றும் மேம்பாட்டு நிறுவனத்தால் சார்பில் வடிவமைக்கப்பட்டுள்ளது. வான்வழி ஊடுருவல் மற்றும் அச்சுறுத்தல்களை எதிர்கொள்ள ஏதுவாக இந்த  தரம் உயர்த்தப்பட்டு வடிவமைக்கப்பட்டு உருவாக்கப்பட்டுள்ளது. குறிப்பாக நாட்டின் வடக்கு எல்லைகளில் ராணுவப் பயன்பாட்டிற்காக இவை கொள்முதல் செய்யப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1912309
மத்திய அமைச்சரவை
இந்தியாவுக்கும் மலேசியாவுக்கும் இடையே கம்பெனி செயலாளர் துறையில் பரஸ்பர ஒத்துழைப்புக்கான புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்.
இந்தியாவுக்கும் மலேசியாவுக்கும் இடையே கம்பெனி செயலாளர் துறையில் பரஸ்பர ஒத்துழைப்புக்கான புரிந்துணர்வு ஒப்பந்தத்துக்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இருநாடுகளிலும் உள்ள தொழில் புரியும் கம்பெனி செயலாளர்களின் அந்தஸ்து மற்றும் கௌரவத்தை மேம்படுத்தவும், ஆசியா - பசிபிக் மண்டலத்தில் எல்லைக்கப்பால் அவர்கள் சென்று வருவதற்கு வசதி ஏற்படுத்தவும் இந்த ஒப்பந்தம் உதவும்.
விவரங்கள் :
இருநாடுகளிலும் உள்ள தொழில் புரியும் கம்பெனி செயலாளர்களின் அந்தஸ்து மற்றும் கௌரவத்தை மேம்படுத்துவதையும், ஆசியா - பசிபிக் மண்டலத்தில் எல்லைக்கப்பால் அவர்கள் சென்று வருவதற்கு வசதி ஏற்படுத்துவதையும் நோக்கமாகக் கொண்டது இந்த ஒப்பந்தம். இது இந்திய கம்பெனி செயலாளர்கள் நிறுவனம் மற்றும் மலேசிய கம்பெனி செயலாளர்கள் சங்கம் ஆகியவற்றிடையே ஏற்பட்டு தற்போது அமைச்சரவை ஒப்புதலைப் பெற்றுள்ளது.
பின்னணி:
இந்திய கம்பெனி செயலாளர்கள் நிறுவனமானது, இந்திய நாடாளுமன்றம் இயற்றிய 1980 கம்பெனி செயலாளர்கள் சட்டத்தின்கீழ் அமைக்கப்பட்ட சட்டப்படியான நிறுவனம். இந்தியாவில் கம்பெனி செயலாளர்கள் தொழில் துறையை உருவாக்கி கட்டுப்படுத்துவதை இது நோக்கமாகக் கொண்டது. மலேஷியாவில் இதே நோக்கத்துடன் உருவாக்கப்பட்டது மலேஷிய கம்பெனி செயலாளர்கள் சங்கம்.
-----------
(Visitor Counter : 105
பிரதமர் அலுவலகம்
புரெவி புயலால் நிலவும் சூழல் குறித்து கேரள முதல்வருடன் பிரதமர் தொலைபேசி உரையாடல்
புரெவி புயல் காரணமாக கேரளாவில் நிலவி வரும் சூழல் குறித்து கேரள முதல்வர் திரு பினராயி விஜயனுடன் பிரதமர் திரு நரேந்திர மோடி இன்று தொலைபேசி மூலம் உரையாடினார்.
"கேரள முதல்வர் திரு @vijayanpinarayi அவர்களுடன் புரெவி புயல் சின்னத்தால் அந்த மாநிலத்தில் நிலவும் சூழல் குறித்துப் பேசினேன். கேரளாவிற்குத் தேவையான அனைத்து உதவிகளையும் மத்திய அரசு வழங்கும் என்று உறுதியளித்தேன். புயல் பாதிப்புக்குள்ளான பகுதிகளில் வசிப்போரின் பாதுகாப்பு மற்றும் நலனிற்காகப் பிரார்த்தித்துக் கொள்கிறேன்," என்று டிவிட்டர் பதிவொன்றில் பிரதமர் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
புகையிலையைக் கட்டுப்படுத்தும் நடவடிக்கைகளை ஆரோக்கிய அமைச்சகம் விரைவுபடுத்துகிறது
2018 ஆம் ஆண்டின் புகையிலை எதிர்ப்பு நாளைக் கடைப்பிடிக்கும் வகையில், மத்திய ஆரோக்கியம் மற்றும் குடும்ப நலத் துறை இணையமைச்சர் திருமதி அனுப்பிரியா படேல் முன்னிலையில், 2017, தேசிய ஆரோக்கியக் கொள்கையின் கீழ் இலக்குகளை அடைவதற்கான நோக்கில் புகையிலைக் கட்டுப்பாட்டு நடவடிக்கைகளைச் செயல்படுத்துவதை முடுக்கிவிடுவதற்கான இரண்டு நாள் தேசிய ஆலோசனைக் கூட்டத்தை மத்திய ஆரோக்கியம் மற்றும் குடும்ப நலத் துறை இணையச்சர் திரு. அஸ்வினி குமார் சவுபே இன்று  தொடங்கிவைத்தார். .
இந்நிகழ்ச்சியில், செயலாளர்  திருமதி பிரீத்தி சூடன், கூடுதல் செயலாளர் திரு. சஞ்சீவ குமார், பொதுச் சுகாதாரத் தலைமை இயக்குநர் பிரமிளா குப்தா , உலகச் சுகாதார அமைப்பின் தற்காலிக இந்தியப் பிரதிநிதி திருமிகு பாய்டென் ஆகியோரும் கலந்துகொண்டனர்.
கூட்டத்தில் பங்கேற்றவர்களிடையே திரு. அஸ்வினி குமார் சவுபே உரையாற்றுகையில், புகையிலையை விட்டொழித்த இந்தியா, புகை உள்ளிட்ட போதைப் பழக்கங்களுக்கு அடிமையாகாத இந்தியாவை நாம் உருவாக்க வேண்டும் எனக் குறிப்பிட்டார். நாசமுக்தி அபியான் என்னும் பழக்க அடிமைத்தனத்திலிருந்து விடுபடுவதற்கான திட்டத்தில் இணையுமாறு அமைச்சர் வேண்டுகோள் விடுத்தார். புகையிலையைப் பயன்படுத்துவதைக் கைவிட நாம் சமுதாயத்தை ஒன்றுதிரட்டுவது அவசியம் என்றும் அவர் கூறினார். “ புகையிலை குடும்பங்களையும் ஒட்டுமொத்த சமுதாயத்தையும் அழிக்கிறது. புகையிலைப்பயன்பாட்டைக் கட்டுப்படுத்த நாம் தேசிய அளவிலான ஒரு மக்கள் இயக்கத்தை நாம் தொடங்கவேண்டியுள்ளது ” என்று அவர் கூறினார்.
மேலும் விவரங்களுக்கு www.pib.nic.in வலைத்தளத்தைப் பார்க்கவும்.
(Visitor Counter : 97
கப்பல் போக்குவரத்து அமைச்சகம்
மத்திய கப்பல் அமைச்சகத்தின் புதிய இணைய தளம் 
மத்திய கப்பல் அமைச்சகம் தனது இணையதளமான shipmin.gov.inஐ புதுப்பித்து, இன்று புதிய இணையதளத்தைத் துவக்கியுள்ளது. பல புதிய அம்சங்களுடன் ஓபன் சோர்ஸ் தொழில் நுட்பத்தின் அடிப்படையில் இது அமைந்துள்ளது.
(Visitor Counter : 147
அறிவியல் மற்றும் தொழில்நுட்பத்துறை
அறிவியல் மற்றும் தொழில்நுட்ப ஒத்துழைப்புத் தொடர்பான இந்திய-ஐரோப்பிய ஒன்றிய ஒப்பந்தம் அடுத்த ஐந்து ஆண்டுகளுக்குப் புதுப்பிக்கப்பட்டுள்ளது 
இந்தியாவும் ஐரோப்பிய ஒன்றியமும் அடுத்த ஐந்து ஆண்டுகளுக்கு  அறிவியல் மற்றும் தொழில்நுட்ப ஒத்துழைப்பு தொடர்பான ஒப்பந்தத்தைப் புதுப்பித்துள்ளன. இருதரப்பினரும் வாய்மொழிக் குறிப்புகள் பரிமாறிக்கொள்வதன் மூலம் இந்த ஒப்பந்தம் செய்யப்பட்டுள்ளது. இந்த ஒப்பந்தம் ஆரம்பத்தில் நவம்பர் 23, 2001 ஆம் ஆண்டு கையெழுத்திடப்பட்டது. பின்னர் கடந்த காலத்தில் 2007 மற்றும் 2015 ஆம் ஆண்டுகளில் இரண்டு முறை புதுப்பிக்கப்பட்டது.
இது விஞ்ஞான மற்றும் தொழில்நுட்ப ஆராய்ச்சிகளில் இரு தரப்பின் ஒத்துழைப்பை விரிவாக்கும், பொதுவான ஆர்வமுள்ள பகுதிகளில் ஒருங்கிணைந்து நடவடிக்கைகள் மேற்கொள்வதையும், அத்தகைய ஒத்துழைப்பின் முடிவுகளை அவர்களின் பொருளாதார மற்றும் சமூக நலனுக்காகப் பயன்படுத்துவதையும் பலப்படுத்தும்.
இந்தியா மற்றும் ஐரோப்பிய ஒன்றியம் வலுவான ஆராய்ச்சி மற்றும் புதிய கண்டுபிடிப்பு ஒத்துழைப்பை ஒப்பந்தம் என்ற கட்டமைப்பின் கீழ் கொண்டுள்ளதுடன், அது பல ஆண்டுகளாக சீராக வளர்ந்துள்ளது. கடந்த 5 ஆண்டுகளில், மலிவு விலையில் சுகாதாரம், நீர், எரிசக்தி, உணவு மற்றும் ஊட்டச்சத்து போன்ற சமூக சவால்களை எதிர்கொள்வதற்கான இந்தியா-ஐரோப்பிய ஒன்றிய ஆராய்ச்சி தொழில்நுட்ப மேம்பாட்டுத் திட்டங்களில் இணை முதலீட்டின் அளவு முடுக்கிவிடப்பட்டுள்ளது, இதன் விளைவாக பல தொழில்நுட்பங்கள், காப்புரிமை மேம்பாடு, அவற்றின் லாபம் பயன்பாடு, கூட்டு ஆராய்ச்சி வெளியீடுகள், ஆராய்ச்சி வசதியைப் பகிர்வது மற்றும் இரு தரப்பிலிருந்தும் விஞ்ஞானிகள் மற்றும் மாணவர்களின் பரிமாற்றம் ஆகியவை மேம்பட்டுள்ளன.
நீர், பசுமைப் போக்குவரத்து, மின் இயக்கம், தூய்மையான ஆற்றல், பொருளாதார சுழற்சி, உயிர் பொருளாதாரம், சுகாதாரம் மற்றும் தகவல் தொழில்நுட்பம் ஆகியவற்றில் இருதரப்பும் கவனம் செலுத்தியுள்ளது. காலநிலை மாற்றம், நிலையான நகர்ப்புற மேம்பாடு, உற்பத்தி, மேம்பட்ட பொருள்கள், நானோ தொழில்நுட்பங்கள் மற்றும் உயிரித் தொழில்நுட்பம், உணவு பதப்படுத்துதல் மற்றும் கடல் ஆராய்ச்சி போன்ற கூடுதல் பகுதிகளும் எதிர்கால முயற்சிகளில் பரிசீலிக்கப்படலாம்.
ஐரோப்பிய ஒன்றியமும் இந்தியாவும் மனித வளர்ச்சி மற்றும் புதிய கண்டுபிடிப்புகளில் முன்னணியில் உள்ளன. இந்தியாவைப் பொறுத்தவரை, அதன் மக்களின் அடிப்படைத் தேவைகளை நிவர்த்தி செய்வது, எளிமையான கண்டுபிடிப்பு மூலம், உயர் தொழில்நுட்பச் சந்தைகளில் சிறந்து விளங்குவது ஆகிய இரட்டை நோக்கங்களை கொண்டுள்ளது. இந்த இரண்டும் ஐரோப்பிய ஒன்றிய-இந்தியா ஒத்துழைப்புக்கு பரஸ்பர நன்மை பயக்கும் வாய்ப்புகளை வழங்குகின்றன.
ஆராய்ச்சியாளர்கள் மற்றும் கண்டுபிடிப்பாளர்களின் இயக்கம் இரு திசைகளிலும் ஊக்குவிக்கப்படும்.
அறிவியல் மற்றும் தொழில்நுட்பத்துறை
திறன்மிகுந்த அடுத்த தலைமுறை குறைந்த விலை செமிகண்டக்டர் பொருட்களை உருவாக்க உதவும் சிற்றளவு கலக்கப்படும் வேதிப்பொருளை  ஸ்வர்ண ஜெயந்தி ஊக்கத்தொகை பெற்ற ஆய்வாளர் உருவாக்குகிறார்
ஹைதராபாத்தில் உள்ள டாடா அடிப்படை ஆராய்ச்சி நிறுவனத்தில் ஆய்வாளராக இருக்கும் பபித்ரா கே. நாயக், திறன்மிகுந்த அடுத்த தலைமுறை குறைந்த விலை செமிகண்டக்டர் உருவாக்க உதவும் சிற்றளவு கலக்கப்படும் வேதிப்பொருள்  ஆராய்ச்சிக் குழுவை வழிநடத்துகிறார்.
2020-21 ஆம் ஆண்டிற்கான ஸ்வர்ணஜெயந்தி உதவித்தொகை பெற்றவர் இவர் என்பது குறிப்பிடத்தக்கது. இந்தியாவை மின்னணு உற்பத்திக்கான உலகளாவிய மையமாக நிலைநிறுத்துவதற்காக ரூ 2,30,000 கோடி ஊக்கத்தொகையை இந்தியா சமீபத்தில் அறிவித்தது.
"நேச்சர் மெட்டீரியல்" சஞ்சிகையில் வெளியாகியுள்ள ஆய்வு அறிக்கையில் திறன்மிகுந்த அடுத்த தலைமுறை குறைந்த விலை செமிகண்டக்டர் பொருட்களை உருவாக்க உதவும் சிற்றளவு கலக்கப்படும் வேதிப்பொருளை  தயாரிப்பது குறித்து டாக்டர் நாயக் விவரித்துள்ளார்.
மேலும் தகவல்களுக்கு pabitra.nayak@tifrh.res.in எனும் மின்னஞ்சல் முகவரியில் அவரை அணுகலாம்.
மேலும் தகவல்களுக்கு, இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1786618
ஜல்சக்தி அமைச்சகம்
ஜல்ஜீவன் திட்டத்தின் கீழ் கடந்த ஓராண்டில் 3 கோடிக்கும் மேற்பட்ட குடிநீர்க் குழாய் இணைப்புகள் வழங்கப்பட்டன
2024ஆம் ஆண்டுக்குள் கிராமங்களில் உள்ள ஒவ்வொரு வீட்டுக்கும், குடிநீர்க் குழாய் இணைப்பு வழங்கும் நோக்கில், ஜல் ஜீவன் திட்டத்தை பிரதமர் கடந்த 2019ஆம் ஆண்டு ஆகஸ்ட் 15ஆம் தேதி செங்கோட்டையில் இருந்து அறிவித்தார். இத்திட்டம் மாநில அரசுகளுடன் இணைந்து கடந்த 2019ஆம் ஆண்ட ஆகஸ்ட் மாதம் முதல் அமல்படுத்தப்பட்டு வருகிறது. 2019 ஆகஸ்ட் 15ஆம் தேதி நிலவரப்படி, 18.93 கோடி கிராம வீடுகளில், 3.23 கோடி  குடிநீர்க் குழாய் இணைப்பு இருந்தது.
அந்த ஆண்டில் ஒவ்வொரு வீட்டுக்கும் குடிநீர்க் குழாய் இணைப்பு வழங்க அனைத்து மாநிலங்கள்/யூனியன் பிரதேசங்களும் விரிவான திட்டங்களை வகுத்தன. மாநிலங்களின் அயராத முயற்சிகள், ஜல் ஜீவன் திட்டம் கடந்த 2019ஆம் ஆண்டு ஆகஸ்ட் மாதத்திலிருந்து இதுவரை 3 கோடி குடிநீர்க் குழாய் இணைப்புகள் வழங்க உதவின. மேலும், 26 மாவட்டங்கள், 457 வட்டாரப் பகுதிகள், 34,919 பஞ்சாயத்துக்கள் மற்றும் 65,627 கிராமங்களில் 100 சதவீத வீடுகளில் குழாய் இணைப்புகள் வழங்கப்பட்டன. நாட்டில் 100 சதவீத குழாய் இணைப்புகள் வழங்கியதில் முதல் மாநிலமாக கோவா உருவானது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1685391
------
(Visitor Counter : 102
பெண்கள் மற்றும் குழந்தை நலன் அமைச்சகம்
போஷான் எனப்படும் ஊட்டச்சத்துத் திட்டம்
வளரிளம் பெண்கள், கர்ப்பிணிப் பெண்கள் மற்றும் பாலூட்டும் தாய்மார்களின் ஊட்டச்சத்து நிலையை மேம்படுத்தும் நோக்கத்துடன், போஷன் அபியான் திட்டம் 2018 மார்ச் 8 அன்று தொடங்கப்பட்டது.
மிஷன் போஷான் 2.0 எனப்படும் ஊட்டச்சத்து இயக்கத்தின் 2-து கட்டத் திட்டத்தின் கீழ், செறிவூட்டப்பட்ட அரிசி துணை ஊட்டச்சத்திற்காக ஒதுக்கப்படுகிறது. மேலும் போதுமான ஊட்டச்சத்தை உறுதி செய்வதற்காக சிறுதானியங்கள் மற்றும் உள்நாட்டில் கிடைக்கும் சத்தான உணவு வகைகளை வழங்குவதில் அதிக கவனம் செலுத்தப்படுகிறது. வடக்கு, வடகிழக்கு, மேற்கு, தெற்கு, கிழக்கு மற்றும் மத்திய என, நாட்டின் பல்வேறு பகுதிகள் வாரியாக, கர்ப்பிணி பெண்களுக்கான உணவு அட்டவணை தயாரிக்கப்பட்டுள்ளது.
பிரதமரின் மாத்ரு வந்தனா யோஜனா  திட்டம், கர்ப்பிணிப் பெண்கள் மற்றும் பாலூட்டும் தாய்மார்களுக்கு சிறந்த பாதுகாப்பை வழங்குகிறது. இது ஒரு குழந்தைக்கு ரூ.5,000 நேரடி பணப்பலன்களை வழங்குகிறது.
சுகாதாரம் மற்றும் குடும்ப நல அமைச்சகம் பகிர்ந்து கொண்ட தகவல்களின்படி, தேசிய சுகாதார இயக்கத்தின்  கீழ், நாடு முழுவதும் உள்ள ஏழை பெண்கள் உட்பட அனைத்து கர்ப்பிணிப் பெண்களுக்கும் மகப்பேறு சுகாதார சேவைகளை வழங்க பின்வரும் திட்டங்கள் செயல்படுத்தப்படுகின்றன:
• சுரக்ஷித் மாத்ரித்வ ஆஷ்வாசன் : இது பொது சுகாதார நிலையங்களுக்கு வருகை தரும் ஒவ்வொரு பெண் மற்றும் புதிதாகப் பிறந்த குழந்தைகளுக்கு தரமான சுகாதார சேவையை இலவசமாக வழங்குகிறது.
• ஜனனி சுரக்ஷா யோஜனா : இது அங்கீகரிக்கப்பட்ட மருத்துவ மையங்களில் பிரசவத்தை ஊக்குவிப்பதற்கான திட்டமாகும்.
• ஜனனி சிசு சுரக்ஷா காரியக்ரம்  திட்டத்தின் கீழ், ஒவ்வொரு கர்ப்பிணிப் பெண்ணுக்கும் பொது சுகாதார நிறுவனங்களில் சிசேரியன் உட்பட இலவச பிரசவத்திற்கான வசதிகள் வழங்கப்படுகின்றன.
• பிரதான் மந்திரி சுரக்ஷித் மாத்ரித்வா அபியான்  திட்டம், கர்ப்பிணிப் பெண்களுக்கு ஒவ்வொரு மாதமும் தரமான பேறுகால பரிசோதனையை வழங்குகிறது.
• கர்ப்பிணிப் பெண்களுக்கு உணவு, ஓய்வு, கர்ப்பத்தின் ஆபத்து அறிகுறிகள், நன்மைத் திட்டங்கள் மற்றும் மருத்துவமனை பிரசவங்கள் குறித்து கல்வி கற்பிப்பதற்காக எம்.சி.பி அட்டை மற்றும் பாதுகாப்பான தாய்மை கையேடு வழங்கப்படுகின்றன.
சுகாதாரம் மற்றும் குடும்ப நல அமைச்சகம் பகிர்ந்து கொண்ட தகவல்களின்படி, 10 முதல் 19 வயதுக்குட்பட்ட வளரிளம் பெண்களிடையே மாதவிடாய் சுகாதாரத்தை மேம்படுத்துவதற்கான திட்டம் செயல்படுத்தப்படுகிறது.
இத்திட்டத்தின் முக்கிய நோக்கங்கள்:
o வளர் இளம் பெண்களிடையே மாதவிடாய் சுகாதாரம் குறித்த விழிப்புணர்வை அதிகரித்தல்.
o வளரிளம் பெண்கள் உயர்தர சானிட்டரி நாப்கின்களை பயன்படுத்துவதை அதிகரித்தல்.
o சுற்றுச்சூழலுக்கு உகந்த முறையில் சானிட்டரி நாப்கின்களை பாதுகாப்பாக அப்புறப்படுத்துவதை உறுதி செய்தல்.
சானிட்டரி நாப்கின்களின் பயன்பாடு 42 சதவீதத்தில் இருந்து 64 சதவீதமாக அதிகரித்துள்ளது.
மேலும், சுகாதாரம் மற்றும் ஊட்டச்சத்து அமைச்சகத்தால் மேற்கொள்ளப்படும் ஜன் அந்தோலன் திட்டத்தின் கீழ், வருடாந்திர போஷன் மா மற்றும் போஷன் பக்வாடா மூலம் பெரிய அளவிலான நல்ல மாற்றங்கள் ஏற்பட்டுள்ளன. நாடு முழுவதும் மாதவிடாய் சுகாதாரம் குறித்த 7.18 லட்சம் விழிப்புணர்வு முகாம்கள் நடத்தப்பட்டன.
இத்தகவலை மத்திய பெண்கள் மற்றும் குழந்தைகள் மேம்பாட்டுத் துறை அமைச்சர் திருமதி ஸ்மிருதி இரானி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
புவி அறிவியல் அமைச்சகம்
லிஸ்பனில் 27 ஜூன் முதல் 1 ஜூலை 2022 வரை நடைபெறவுள்ள “2022 ஐநா பெருங்கடல் மாநாட்டில்” பங்கேற்பதற்காக மத்திய அமைச்சர் டாக்டர் ஜிதேந்திர சிங் இன்று போர்ச்சுகல் புறப்பட்டு சென்றார்
மத்திய அறிவியல் தொழில்நுட்பம், புவி அறிவியல்  மற்றும் பிரதமர் அலுவலக இணையமைச்சர் டாக்டர் ஜிதேந்திர சிங், லிஸ்பனில் 27 ஜூன் முதல் 1 ஜூலை 2022 வரை நடைபெறவுள்ள “2022 ஐநா பெருங்கடல் மாநாட்டில்” பங்கேற்பதற்காக இன்று போர்ச்சுகல் புறப்பட்டு சென்றார். ஐநா சபை ஏற்பாடு செய்துள்ள இந்த மாநாட்டில் 130க்கும் மேற்பட்ட நாடுகள் பங்கேற்கவுள்ளன.
இந்தியாவின் சார்பில் ஐநா மாநாட்டில் பங்கேற்கும் டாக்டர் ஜிதேந்திர சிங், “அறிவியல் மற்றும் புதுமை கண்டுபிடிப்பு அடிப்படையில் பெருங்கடல் ஆய்வுகளை அதிகரிக்க இலக்கு-14: இருப்பு மதிப்பிடுதல், பங்குதாரர்கள் மற்றும் தீர்வுகள்” என்ற தலைப்பில் சிறப்புரை ஆற்றவுள்ளார்.
தமது பயணத்தையொட்டி டாக்டர் ஜிதேந்திர சிங் வெளியிட்டுள்ள அறிக்கையில், பிரதமர் திரு நரேந்திர மோடி தலைமையிலான இந்தியா, பங்குதாரர்கள் மற்றும் சுற்றுச்சூழலுக்கு உகந்த தீர்வுகள் வாயிலாக இலக்கு14 நடைமுறைப்படுத்துவதற்கான அறிவியல் மற்றும் புதுமை கண்டுபிடிப்பு அடிப்படையிலான தீர்வுகளை வழங்கும் என்று தெரிவித்துள்ளார். நீடித்த வளர்ச்சி இலக்கு குறியீடுகளுக்கான தரவு மற்றும் நடைமுறைகள் இடையேயான இடைவெளியை பூர்த்திசெய்ய ஐநா அமைப்புகள் மற்றும் ஆராய்ச்சி நிறுவனங்களின் ஒத்துழைப்புடன் இந்தியா சிறந்த முறையில் பணியாற்றி வருவதாகவும் அவர் குறிப்பிட்டுள்ளார். தூய்மையான, ஆரோக்கியமான, பயனுள்ள முன்கூட்டியே தகவல் தெரிவிக்கவல்ல, பாதுகாப்பான மற்றும் பெருங்கடலை அணுகுவதற்கான நீடித்த வளர்ச்சி அம்சங்களுக்காகவும் இந்தியா பணியாற்றி வருவதாக தெரிவித்துள்ளார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1836925
விவசாயத்துறை அமைச்சகம்
இரண்டு நாள் இந்திய-கனடா வேளாண் தொழில்நுட்ப மாநாடு தொடங்கியது
ஒரே தேசம் ஒரே சந்தையை உருவாக்குவதற்கான கொள்கை சீர்திருத்தங்கள், சிறு மற்றும் விளிம்புநிலை விவசாயிகளை பாதுகாப்பதற்காக சரியான நடவடிக்கைகளுடன் கூடிய ஒப்பந்த விவசாயம், ரூபாய் ஒரு லட்சம் கோடி விவசாய உள்கட்டமைப்பு நிதி ஆகியவை பிரதமர் திரு நரேந்திர மோடியின் தலைமையின் கீழ் அறிவிக்கப்பட்ட சமீபத்திய நடவடிக்கைகள் என்று மத்திய வேளாண், விவசாயிகள் நலம், ஊரக வளர்ச்சி மற்றும் உணவு பதப்படுத்துதல் தொழில்கள் அமைச்சர் திரு நரேந்திர சிங் தோமர் கூறினார்.
இந்திய தொழில் கூட்டமைப்பு மற்றும் இந்திய அரசின் வெளியுறவுத்துறை ஆகியவற்றுடன் இணைந்து, இந்திய கனடா வர்த்தக சபை ஏற்பாடு செய்த இரண்டு நாள் இந்திய-கனடா வேளாண் தொழில்நுட்ப மெய்நிகர் மாநாட்டில் தொடக்க உரையாற்றிய அவர் இவ்வாறு கூறினார்.
ஆன்லைன் சந்தைகள் மற்றும் திறன்மிகு வேளாண்மையை உருவாக்க இந்திய அரசு நடவடிக்கைகளை எடுத்து வருவதாகவும், விவசாயத்துறையை ஒரு முதலீட்டு வாய்ப்பாக மாற்ற இந்திய அரசு உறுதிபூண்டுள்ளதாகவும் திரு தோமர் தெரிவித்தார்.
கடந்த ஆறுமாத சர்வதேச பெருந்தொற்று காலத்தில் இந்திய விவசாயத் துறையில் குறிப்பிடத்தகுந்த சீர்திருத்தங்கள் செய்யப்பட்டிருப்பதாக மத்திய வேளாண் மற்றும் விவசாயிகள் நல அமைச்சர் மேலும் கூறினார்.
வேளாண் தொழில்நுட்ப துறையில் மட்டுமே 450க்கும் மேற்பட்ட புது நிறுவனங்கள்  இந்தியாவில் இருப்பதாக அமைச்சர் கூறினார். உலகில் தொடங்கப்படும் ஒன்பது புது நிறுவனங்களில் ஒன்று இந்தியாவில் இருப்பதாக அவர் மேலும் தெரிவித்தார்.
நிகழ்ச்சியில் பேசிய கனடா அரசின் வேளாண் மற்றும் விவசாய உணவுகள் அமைச்சர் திருமிகு மேரி கிளவுட் பிபு அறிவியல் மற்றும் தொழில்நுட்ப விஷயங்களை பகிர்ந்து கொண்டார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662148
------
(Visitor Counter : 159
பாதுகாப்பு அமைச்சகம்
டிஆர்டிஓ மற்றும் இந்தியக் கடற்படை இணைந்து கோவா கடற்கரையில் ஐஎல்-38எஸ்டி விமானத்தில் இருந்து உள்நாட்டு ஏர் டிராப்பபிள் கன்டெய்னரான ‘ஏடிசி-150’-யின் முதல் சோதனையை வெற்றிகரமாக நடத்தின
பாதுகாப்பு ஆராய்ச்சி மற்றும் மேம்பாட்டு அமைப்பும் , இந்திய கடற்படையும் இணைந்து 'ஏடிசி-150'-யின் வெற்றிகரமான முதல் சோதனை சோதனையை ஐஎல் 38எஸ்டி விமானத்தில் இருந்து கோவா கடற்கரையில் 2023 ஏப்ரல் 27-ம் தேதியன்று நடத்தியது. கடலோரப் பகுதியில் இருந்து 2,000 கி.மீ. தொலைவில் நிறுத்தப்பட்டுள்ள கப்பல்களுக்குத் தேவையான உதிரி பாகங்களை வழங்குவதற்கும், அவை கடற்கரைக்கு அருகில் வர வேண்டிய தேவையைக் குறைப்பதற்காகவும் இந்த சோதனை மேற்கொள்ளப்பட்டது.
மூன்று டிஆர்டிஓ ஆய்வகங்கள், கடற்படை அறிவியல் மற்றும் விசாகப்பட்டினத்திலுள் தொழில்நுட்ப ஆய்வகம் , ஆக்ராவிலுள்ள வான்வழி விநியோக ஆராய்ச்சி மற்றும் மேம்பாட்டு நிறுவனம் , பெங்களூருவிலுள்ள வானூர்தி மேம்பாட்டு நிறுவனம் , ஆகியவை இணைந்து ஏடிசி-150 கொள்கலன் உருவாக்கத்தில் ஈடுபட்டுள்ளன.
இந்த சோதனை வெற்றி பெற்றதற்காக விஞ்ஞானிகளுக்கும், இந்திய கடற்படைக்கும் பாதுகாப்பு துறையின் செயலாளர், டிஆர்டிஓ ஆராய்ச்சி மற்றும் மேம்பாட்டுப் பிரிவின் தலைவர் ஆகியோர் வாழ்த்து தெரிவித்துள்ளனர்.
-----
AD/CR/KPG
(Visitor Counter : 79
நிதி அமைச்சகம்
நிதிக் கொள்கைக் குழுக் கூட்டம் குறித்த அறிக்கை-அக்டோபர், 2019
நிதிக் கொள்கைக் குழுவால் ரெப்போ விகிதம் 5.40 சதவீதத்திலிருந்து 5.15 சதவீதத்திற்குக் குறைத்து அறிவிக்கப்பட்டிருப்பதை சுட்டிக்காட்டியுள்ள அரசு, வளர்ச்சியை அதிகரிக்கும் அண்மைக்கால நடவடிக்கைகளுக்கு இது உதவும் என்று நம்பிக்கை தெரிவித்துள்ளது.
ஐஎம்எஃப், ஏடிபி உள்ளிட்ட மற்ற அமைப்புகளால் தெரிவிக்கப்பட்டுள்ள வளர்ச்சி மதிப்பீடுகளோடு 2019-20-க்கான 6.1 சதவீத வளர்ச்சி என நிதிக் கொள்கைக் குழுவின் திருத்தப்பட்ட வளர்ச்சி மதிப்பீட்டையும் அரசு கவனத்தில் கொண்டுள்ளது.
2019-20-க்கான பணவீக்க விகிதம் இலக்கு அளவுக்குள் 3-4 சதவீதமாக இருக்கும் என்ற நிதிக்கொள்கைக் குழுவின் மதிப்பீட்டையும் அரசு கவனத்தில் கொண்டுள்ளது.